Mestmacher

Mestmacher (vene keeles Местмахер) oli saksa päritolu vene aadlisuguvõsa. 

Ajalugu
Suguvõsa täpne päritolu on ebaselge. XVII sajandil Bremenis elanud Johannes Mestmacher (1664 − pärast 1708) võis olla perekonna esiisa.Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980), lk 172. Tallinnas admiraliteedi ehitusmeistri pojana sündinud Johann von Mestmacher (1733−1805) astus Vene tsiviilteenistusse ja tegi diplomaatilist karjääri.Lenz, Wilhelm. Deutschebaltisches biographisches Lexikon 1710 - 1960. Köln-Wien: Böhlau Verlag, 1970, lk 510. 1777. aasta 6. juunil annetas keisrinna Katariina II talle parunitiitli.Долгоруков, Пётр Владимирович. Российская родословная книга. Часть вторая. Санктпетербургь: Печатано вь типографии Эдуарда Веймара, 1855, lk 283. Suguvõsa kustus meesliinis 1909. aastal.

Mestmacher-Budde
Kuna parun Pavel Pavlovitš Mestmacheril (suri 1909) järeltulijaid ei olnud, kustus suguvõsa meesliinis tema surmaga. Tema noorem õde Aleksandra (1850−1909) oli abielus Tallinnast pärit jalaväekindral Viktor Buddega (1836−1903). Sellest abielust sündinud poeg Viktor Viktorovitš Budde (1881−1914) sai 1. detsembril (vkj) 1902 Riiginõukogu otsusega õiguse kasutada parunitiitlit ja nime Mestmacher-Budde.

Mestmacherid rüütelkonna matriklis
19. veebruaril 1789 immatrikuleeriti ta Kuramaa rüütelkonna matriklisse. 1866. aasta 22. veebruaril (vkj) võeti parun Paul Mestmacher (1807−pärast 1866) Podoolia kubermangu aadlisuguvõsaraamtusse (V raamat ehk tituleeritud aadel). 29. aprillil (vkj) 1898 võeti sinna tema lapsed parun Pavel Pavlovitš Mestmacher (suri 1909), paruness Jelena, paruness Olga ja paruness Aleksadra (1850−1909).Списокъ дворянъ, внесенныхъ в дворянскую родословную книгу Подольской губернии. Каменец-Подольск: Издание Подолъцкаго Дворянскаго Депутатскаго Собрания, 1913, lk 416 .

Suguvõsa liikmeid
Parun Johann von Mestmacher (1733−1805), salanõunik, saatkonnanõunik, Venemaa keisririigi täievoliline minister Lübecki vürstpiiskopi juures ja Kuramaal, Venemaa keisririigi erakorraline ja täievoliline suursaadik Saksimaal
Parun Paul Mestmacher (1807−pärast 1866), tõeline riiginõunik, Odessa tolliringkonna ülem, Odessa linnapea kohusetäitja
Parun Pavel Pavlovitš Mestmacher (suri 1909), tegelik riiginõunik, Podoolia kubermangu aadlimarssal, rahukohtunik

Viited

Kategooria:Kuramaa aadlisuguvõsad
Kategooria:Kuramaa matrikliaadel
Kategooria:Venemaa aadlisuguvõsad
Kategooria:Venemaa parunisuguvõsad